Uniunea Europeană a impus noi reguli producătorilor auto și șoferilor. Începând cu luna iunie, un dispozitiv care este în prezent opțional, va deveni obligatoriu pentru toate mașinile. Este vorba despre camera de marșarier, care se dovedește foarte util atunci când un șofer manevrează mașina cu spatele.
Acest accesoriu opțional va deveni, din luna iulie, obligatoriu pe toate mașinile noi care se vor vinde în Uniunea Europeană, potrivit promotor.ro.
În prima fază, camera de marșarier a fost obligatorie pentru toate automobilele noi, dezvoltate după jumătatea anului 2022.
Dar, din 2024, regulamentul prevede că toate mașinile noi trebuie să fie echipate cu sisteme suplimentare începând cu 7 iulie 2024.
Pe lângă camerele cu vedere din spate, UE impune o serie de alte sisteme de siguranță.
Printre acestea se numără:
Asistența la frânare de urgență;
Avertizare de părăsire a benzii;
Asistent inteligent de viteză;
Sistem de avertizare pentru oboseală și pierderea atenției;
Asistent de viraj și sistem de avertizare de coliziune;
Cameră video pentru marșarier și/sau senzori;
Sistem de înregistrare a datelor;
Lumină de frână de urgență;
Sistem de monitorizare a presiunii în anvelope;
Zona extinsă de protecție la impactul capului;
Îmbunătățirea câmpului vizual al vehiculelor comerciale grele, etc.
Camera de marșarier, obligatorie și pentru mașinile vechi.
Obligativitatea dotării vehiculului cu o cameră de marșarier se aplică și mașinilor mai vechi.
Mai exact, toate mașinile vândute după data introducerii acestei obligații trebuie să fie echipate cu o cameră retrovizoare funcțională și/sau senzori corespunzători. Iar la achiziționarea unui autoturism, șoferii trebuie să se asigure că dispozitivul funcționează corect.
"O cameră de marșarier nefuncțională reprezintă o încălcare a cerinței privind camera de marșarier și poate fi pedepsită cu amenzi", au explicat reprezentanții unei firme de asigurări din Germania pentru sursa citată.